Diari Oficial de la Generalitat Valenciana


Sumari del DOGV 6970, del 21-02-2013 (2013/1659)

Subhasta de bé immoble a València.
----------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1659


Organisme emissor
:   Notaria de Alfonso Pascual de Miguel

Tipus de document
:   Subhasta

Subhasta de bé immoble a València. [2013/1659]  
Alfonso Pascual de Miguel, notari del Col·legi de València, amb residència a València, faig saber:   
Que en la meua oficina notarial, sítia a València, carrer de Correus, número 13, planta segona, es tramita procediment de venda extrajudicial de la finca hipotecada, que més avant es descriu, en el qual, després d'haver quedat complits els tràmits i requisits previs exigits, s'anuncia la celebració de l'única subhasta que es durà a terme amb les condicions següents:  
1. De conformitat i amb sotmetiment al que preveu l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recursos, i atés que la finca que se subhasta és la vivenda habitual del deutor, la realització del valor de la vivenda hipotecada es durà a terme a través d'una única subhasta.  
  
2. Lloc: esta subhasta se celebrarà en la notaria sítia a València, carrer de Correus, número 13, segona planta.  
3. Dia i hora: s'assenyala l'única subhasta per al dia 10 d'abril de 2013, a les 11.00 hores.  
4. Tipus: servirà de tipus per a la subhasta el pactat en l'escriptura de constitució d'hipoteca, posteriorment modificat en escriptura d'ampliació i novació de préstec hipotecari, ascendent a un import de dos-cents cinquanta-dos mil nou-cents noranta-nou euros amb seixanta cèntims (252.999,60 €).  
5. Consignacions: excepte el creditor, tots els altres postors, sense excepció, per a prendre part en la subhasta de la finca, hauran de consignar prèviament, en la notaria, per mitjà de xec bancari a nom del notari, una quantitat equivalent al trenta per cent del tipus de l'única subhasta.  
Podran fer-se postures per escrit en plec tancat, acompanyant el depòsit previ, fins al moment de la subhasta.   
6. Documentació i advertències: la documentació i la certificació del registre de la propietat pròpies d'este procediment poden consultar-se a la notaria de València, sítia al carrer de Correus, número 13, segona planta. S'entendrà que tot licitador accepta com a suficient la titulació existent. Les càrregues, els gravàmens i els assentaments anteriors a la hipoteca que s'executa continuaran subsistents.  
7. Adjudicació per a cedir a un tercer: només l'adjudicació a favor de l'executant o rematada a favor d'este o d'un creditor posterior podrà fer-se per a cedir a un tercer.  
8. Per al cas que la comunicació per correu certificat al titular de l'última inscripció de domini regulada per l'article 236, apartat f), del Reglament Hipotecari, on se li notifica el dia, hora i lloc fixat per a la subhasta, resultara infructuosa o negativa, este anunci valdrà per a suplir-la i es tindrà per complida, de forma efectiva, esta comunicació.  
  
Este anunci quedarà publicat en el Boletín Oficial del Estado, en el Diari Oficial de la Comunitat Valenciana i als taulers d'anuncis de l'Ajuntament de València i del registre de la propietat competent.  
  
9. Finca a subhastar: urbana. Local 10. Vivenda porta número set. Està situada en la tercera planta alta, a la dreta en eixir de l'ascensor. És del tipus A. Segons els costats de l'immoble, limita: per davant, dreta i fons, amb l'edifici; i per l'esquerra, amb el replanell de planta i caixa d'escala. Superfície útil, huitanta-huit metres, quaranta-sis decímetres quadrats.   
Quota: 4,67%.   
Inscripció: consta inscrita en el Registre de la Propietat de València 2, tom 2320, llibre 758, foli 17, finca 40.317.   
Forma part de: edifici siti a València, carrer de Totana, número 1.   
  
València, 11 de febrer de 2013.- El notari: Alfonso Pascual de Miguel.